مراکش غیری-قانونی یول‌لارلا ایسپانیایا کئچمه‌یه چالیشان قاچقین‌لاری دیپورت ائتدی.
مراکش ایسپانیا اراضی‌سی اولان ملیللا شهرینه غیری -قانونی یوللا گیرمه‌یه چالیشان نیظام‌سیز 141 قاچقینین اولکه دن چیخاریلماسی حاقیندا قرار قبول ائتدی.
ایچ ایشلر ناظیرلیگیندن وئریلن یازی‌لی آچیقلامادا اؤتن گون افریقا اؤلکه‌لرین‌دن گلن نیظام‌سیز قاچقین‌لار طرفین‌دن تؤره‌دیلن و بیر اینسانین اؤلومو ایله نتیجه‌لنن حادثه‌لر باره‌سینده آچیقلاما وئردی.
آچیقلامادا تخلیه قراری‌نین قوه‌ده اولان قانون‌لارا اویغون اولدوغو قئید ائدیلدی.
تهلوکه‌سیزلیک قوه‌لری‌نین قاچقین‌لارین باسقینینا موداخیله‌سی زامانی 12 عسگرین یارالاندیغی بیلدیریلدی.
قئید ائدک کی، اؤتن گون مراکش‌-ده کی قاچقین‌لار جبل طارق ساحلینده ایسپانیا اراضی‌سی اولان ملیللا‌داکی تیکان‌لی مفتیل‌لری زورلا کئچمه‌یه چالیشیب‌لار. حادثه‌ده قاچقین‌لاردان بیری اولوب، 22-ی یارالانیب.
مراکش-ده غیری-قانونی شکیلده یاشایان افریقالی لار زامان-زامان ایسپانیانین قوزیی افریقاداکی اراضی‌لری اولان جوتا و ملیللانی چئوره‌له‌ین 6 متر یوکسکلیگیندکی حاصارلاری آشا‌راق آوروپایا گئتمه‌یه چالیشیرلار.
کئچمه‌یه موفق اولان‌لار بیر مودت دوشرگه‌لرده توتولدوق‌دان سونرا یا گئری گؤندریلیر، یا دا آزادلیغا بوراخیلیرلار.
